CELEX: 31982R3171
Language: el
Date: 1982-11-24 00:00:00
Title: Κανονισμός (EOK) αριθ. 3171/82 τής Επιτροπής τής 24ης Νοεμβρίου 1982 γιά τό καθεστώς εισαγωγής στίς χώρες τής Μπενελούξ ορισμένων κλωστοϋφαντουργικών προϊόντων καταγωγής Λαϊκής Δημοκρατίας τής Κίνας

Avis juridique important

|

31982R3171

Κανονισμός (EOK) αριθ. 3171/82 τής Επιτροπής τής 24ης Νοεμβρίου 1982 γιά τό καθεστώς εισαγωγής στίς χώρες τής Μπενελούξ ορισμένων κλωστοϋφαντουργικών προϊόντων καταγωγής Λαϊκής Δημοκρατίας τής Κίνας  

Επίσημη Εφημερίδα αριθ. L 332 της 27/11/1982 σ. 0017 - 0018

***** ΚΑΝΟΝΙΣΜΟΣ (ΕΟΚ) αριθ. 3171/82 ΤΗΣ ΕΠΙΤΡΟΠΗΣ  της 24ης Νοεμβρίου 1982  για το καθεστώς εισαγωγής στις χώρες της Μπενελούξ ορισμένων κλωστοϋφα- ντουργικών προϊόντων καταγωγής Λαϊκής Δημοκρατίας της Κίνας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3061/79 του Συμβουλίου της 20ής Δεκεμβρίου 1979 περί του κοινού καθεστώτος εισαγωγής ορισμένων κλωστοϋφαντουργικών προϊόντων καταγωγής Κίνας (1), όπως τροποποιήθηκε από τον κανονισμό (ΕΟΚ) αριθ. 2007/82 (2), και ιδίως το άρθρο 11 παράγραφος 4 και παράγραφος 5,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3061/79 καθορίζονται οι όροι θεσπίσεως ποσοτικών περιορισμών· ότι οι εισαγωγές, στις χώρες της Μπενελούξ, ορισμένων κλωστοϋφαντουργικών προϊόντων (της κατηγορίας 82), καταγωγής Κίνας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3061/79, έχουν κοινοποιηθεί στην Κίνα αιτήσεις διαβουλεύσεων· ότι, εν αναμονή των αποτελεσμάτων των διαβουλεύσεων που έχουν αρχίσει, τα εν λόγω προϊόντα υπόκεινται προσωρινά σε ποσοστικά όρια·  ότι τα εν λόγω προϊόντα, τα οποία έχουν εξαχθεί από την Κίνα μεταξύ της 1ης Ιανουαρίου 1982 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισθέντα ποσοτικά όρια·  ότι τα ποσοτικά αυτά όρια δεν εμποδίζουν την εισαγωγή των προϊόντων που καλύπτονται από τα όρια αυτά και τα οποία αποστέλλονται από την Κίνα πριν από την ημερομηνία ενάρξεως ισχύος του παρόντος κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή, στις χώρες της Μπενελούξ, των προϊόντων καταγωγής Κίνας της κατηγορίας που περιλαμβάνεται στο παράρτημα, υπόκειται στον ποσοτικό περιορισμό που περιλαμβάνεται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων τα οποία προβλέπονται στο άρθρο 1, που έχουν αποσταλεί από την Κίνα στις χώρες της Μπενελούξ πριν από την ημερομηνία ενάρξεως ισχύος του παρόντος κανονισμού και τα οποία δεν έχουν ακόμα τεθεί σε ελεύθερη κυκλοφορία πραγματοποιείται υπό την επιφύλαξη της προσκομίσεως πιστοποιητικού φορτώσεως που αποδεικνύει ότι η αποστολή αυτή έγινε πράγματι πριν από την ημερομηνία αυτή.  2. Όλες οι ποσότητες των προϊόντων , που αποστέλλονται από την Κίνα από 1ης Ιανουαρίου 1982 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια. Εντούτοις, τα προσωρινά αυτά ποσοτικά όρια δεν εμποδίζουν την εισαγωγή των καλυπτομένων προϊόντων, τα οποία όμως έχουν αποσταλεί από την Κίνα πριν από την ημερομηνία ενάρξεως ισχύος του παρόντος κανονισμού.  Άρθρο 3  Ο παρών κανονισμός αρχίζει να ισχύει την επόμενη ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι την έναρξη ισχύος ενός κανονισμού που θα καθορίζει οριστικά τον ποσοτικό περιορισμό και που θα εκδοθεί μετά τις διαβουλεύσεις που έχουν αρχίσει.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Νοεμβρίου 1982.  Για την Επιτροπή  Lorenzo NATALI  Αντιπρόεδρος  (1) ΕΕ αριθ. L 345 της 31. 12. 1979, σ. 1.  (2) ΕΕ αριθ. L 216 της 24. 7. 1982, σ. 1.   ΠΑΡΑΡΤΗΜΑ  1.2.3.4.5.6.7.8,9 //   //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1982)   // Περιγραφή εμπορευμάτων   // Τρίτες χώρες   // Κράτη  μέλη  // Μονάδες  // Ποσοτικά όρια από  1ης Ιανουαρίου  έως 31ης Δεκεμβρίου  1.2.3.4.5.6.7.8.9 //   //   //   //   //   //   //   // 1982  // 1983  //   //   //   //   //   //   //   //   //   // 82   // 60.04  Β IV α)  γ)   //  60.04-38, 60  // Έτοιμα ενδύματα εσωτερικά (εσώρουχα) πλεκτά, μη ελαστικά ουδέ συνδεδυασμένα μετά καουτσούκ:  Β. Έτερα:  Έτοιμα ενδύματα εσωτερικά (εσώρουχα), έτερα των δια βρέφη, πλεκτά, μη ελαστικά ουδέ συνδεδυασμένα μετά καουτσούκ, εξ ερίου, τριχών εκλεκτής ποιότητος ή εκ τεχνητών υφαντικών ινών  // Κίνα  // BNL  // τόνοι  // 12  // 12  //   //   //   //  //   //   //   //   //